recursal/SuperWikiNEXT-32B huggingface dataset:
Wikidata Ngozi Okonjo-Iweala
Res apud Vicidata repertae:Ngozi Okonjo-Iweala: imagoNgozi Okonjo-Iweala: imago
*Nativitas*: 13 Iunii 1954; Ogwashi-Uku  
*Patria*: Nigeria  

**Officium**

*Officium*: Minister of Finance of Nigeria, Minister of Foreign Affairs, managing director, Minister of Finance of Nigeria, Director-General of the World Trade Organization  
*Munus*: legatus, oeconomus, politicus, international forum participant, administer  
*Patronus*: World Bank Group
**Consociatio**

*Factio*: Peoples Democratic Party  

**Familia**

*Genitores*: Chukwuka Okonjo;   
*Proles*: Uzodinma Iweala  

**Memoria**

*Laurae*: Honorary doctorate from Brown University, honorary doctorate, honorary doctorate, honorary doctor of Amherst College, BBC 100 Women, honorary doctorate of Trinity College, Dublin, Time 100  

Ngozi Okonjo-Iweala apud Forum Oeconomicum Mundanum anno 2010 disputans
**Ngozi Okonjo-Iweala** (in urbe Ogwashi Ukwu nata die 13 Iunii 1954), e populo Igbo orta, fuit ministra rerum externarum et ministra a vectigalibus Nigeriae.

Patre Chukwuka Okonjo qui in urbe natali princeps (*eze*) agnoscitur, Kemi Adeosun in Nigeria atque deinde in civitate Massachusetta educata est. Alumna est universitatis Harvardianae et Instituti Technologiae Massachusettensis. Sub praeside Olusegun Obasanjo ministra a vectigalibus a die 15 Iulii 2003 ad 21 Iunii 2006, deinde brevi temporis spatio usque in diem 30 Augusti eiusdem anni ministra a rebus externis meruit. Sub praeside Goodluck Jonathan rursus ministra vectigalium facta est ab 11 Iulii 2011 ad diem 29 Maii 2015, successore Kemi Adeosun. Apud Argentariam Mundanam operam dederat annoque 2012 candidata est ad praesidium huius argentariae, malo successu, victore Jim Yong Kim. Die 15 Februarii 2021 praeses Ordinis mercaturae mundinae electa est. Officium suum die 1 Martii 2021 inibit.

Bibliographia
-------------

* Anne McFerran, "'I keep my ego in my handbag'" [de vita Ngozi Okonjo-Iweala] nin *The Guardian* (1 Augusti 2006)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ngozi Okonjo-Iweala** spectant. |

Ministri rerum externarum Nigeriani

|  |  |
| --- | --- |
|  |  |
| Jaja Wachuku • Nuhu Bamalli • Iacobus Gowon • Arikpo Okoi • Iosephus Nanven Garba • Henricus Adefope • Ishaya Audu • Emeka Anyaoku • Abrahamus Gambari • Bolaji Akinyemi • Ike Nwachukwu • Rilwanu Lukman • Ike Nwachukwu • Matthaeus Mbu • Baba Gana Kingibe • Thomas Ikimi • Ignatius Olisemeka • Sule Lamido • Oluyemi Adeniji • Ngozi Okonjo-Iweala • Joy Ogwu • Ojo Maduekwe • Henricus Odein Ajumogobia • Olugbenga Ashiru • Viola Onwuliri • Aminu Bashir Wali • Galfridus Onyeama
*Opus geopoliticum • Ministri a rebus externis civitatum Africanarum hodiernarum**Capsae cognatae:* Principes Nigeriae • Ministri a rebus internis • a vectigalibus |
|  |


Ministri vectigalium Nigeriani (1999–)

|  |  |
| --- | --- |
|  |  |
| Adamu Ciroma • Ngozi Okonjo-Iweala • Nenadi Usman • Shamsuddeen Usman • Mansur Muhtar • Olusegun Olutoyin Aganga • Ngozi Okonjo-Iweala • Kemi Adeosun
*Opus geopoliticum**Capsae cognatae:* Principes Nigeriae • Ministri a rebus externis • a rebus internis |
|  |
Wikidata Stephanus Thomae filius
Res apud Vicidata repertae:Stephanus Thomae filius: imagoStephanus Thomae filius: imago
*Nativitas*: 1438;   
*Obitus*: 25 Maii 1463; Iaicia  
*Patria*: Serbian Despotate  

**Officium**

*Officium*: Rex  
*Munus*: monarcha  

**Consociatio**

*Religio*: Ecclesia Catholica Romana
**Familia**

*Genitores*: Stephanus Thomas; Vojača  
*Coniunx*: Maria Regina Bosnensis  
*Familia*: House of Kotromanić
**Memoria**

*Sepultura*: Franciscan monastery of Saint Luke, Jajce  

**Insignia heraldica**

Stephanus Thomae filius: insigneStephanus Thomae filius: insigne
**Stephanus Thomae filius** (Bosnice *Stjepan Tomašević*) fuit ultimus rex Bosnicus, unicus Stephani Thomae regis Bosniae et Voiacsiczae filius. Catharina Sancti Sabbae fuit sua noverca.

Die 1 Aprilis 1459, Mariam principissam Serbiae in matrimonium duxit, primogenitam Lazari despotae Serbiae filiam, et despotes Serbiae factus est.

Die 20 Iulii 1459, Imperium Ottomanicum Serbiam cepit, et Stephanus Thomae cum uxore in Bosniam effugit. Stephano Thoma I mortuo anno 1461, diadema regale Stephano Thomae impositum est, sed Imperium Ottomanicum mox Bosniam quoque cepit. Anno 1463, Mehmedus II imperator Imperii Ottomanici eum cepit et securi percussit.

Nexus externi
-------------

|  |  |
| --- | --- |
|  | **Lexica biographica:**  • Encyclopædia Britannica • Deutsche Biographie |

|  |  |  |
| --- | --- | --- |
| Antecessor: **Stephanus Thomas**  |  **Rex Bosniae** 1461–1463 | Successor: **/**  |
Filiorum regis Ludovici VI quattuor: Henricus archiepiscopus Remensis (ad dextram partem), Robertus comes Drocensis, "Petrus de Curtiniaco miles optimus", et natu minimus "Philippus clericus liberalissimus". Bernardus Guidonis, *De origine prima Francorum*: Bibl. Municip. Tolosana MS 450 f. 190v (saec. XIV)
**Petrus** (natus anno circiter 1126; mortuus inter annos 1180 et 1183), filius regis Franciae Ludovici VI uxorisque eius Adelaidis Mauriensis), maritus Elisabethae de Cortiniaco, fuit iure uxoris dominus Cortiniaci. Anno 1179 Hierosolyma profectus est cum Henrico comiti Campaniensi et Philippo Drocensi; ibi anno 1183 mortuus est.

Petrus ex Elisabetha undecim liberos genuit, scilicet:

* Petrus, imperator Latinus futurus
* filia nomine incognito
* Alais
* Eustachia
* Clementia
* Robertus, dominus de Champinolio
* Philippus
* Isabella
* Constantia
* Guillelmus
* Agnes

Notae
-----

Nexus externi
-------------

* "Pierre de France" e *Medieval Lands* (situs a Carolo Cawley elaboratus apud FMG)
Stephanus Strasburg (laeva) petasum tunicamque gregis Washington Nationals a Ryan Zimmerman accipit, die 21 Augusti 2009
**Stephanus Iacobus Strasburg** (Anglice *Stephen James Strasburg*; natus in urbe Didacopoli die 20 Iulii 1988) est basipilae iactator? manui dextrae favens, qui pro Washington Nationals ludit, grege qui eum elegit primum in Major League Baseball Draft 2009? lusorem selectum.

Strasburg pilam iacit in exercitatione vernali (Anglice: *spring training*) anno 2010
Stare in pacto cum grege Nationals 77 secunda ante terminum die 17 Augusti 2009 voluit pro $15.1 milliona,? nova summa extrema; proxima extrema fuerat $10.5 milliona,? anno 2001 a Marco Prior facta. Appellatus est Strasburg "pronuntiatissimus (Anglice: *most-hyped*) in selectionis historia delectus" ab ESPN, et "pronuntiatissimus inspectissimusque iactationis spes in historia basipilae" a *Sports Illustrated.*

Washington Nationals
--------------------

Strasburg suum primum foederis maioris ludum fecit Vasingtoniae tempore vespertino diei 8 Iunii 2010, certamen contra Pittsburgh Pirates.

 
Strasburg ludum vicit, 4–2.

Vita privata
------------

Strasburg Rachel Lackey in matrimonium duxit die 9 Ianuarii 2010.

Notae
-----

1. ↑  Harlan, Chico (August 18, 2009). "It's a Deal: Strasburg, Nationals Agree". The Washington Post
2. ↑  Crasnick, Jerry (June 2, 2010). "Bryce Harper, you're next: Will soon join Strasburg, Prior and A-Rod on list of most-hyped draft picks of all time". ESPN.com
3. ↑  Verducci, Tom (May 18, 2010). "Nationals taking safe road with Strasburg but is it right one?"
4. ↑  "Strasburg to debut vs. Pirates on June 8". *MLB.com*. May 31, 2010
5. ↑  Sheinin, Dave. Strasburg finally signs... a marriage license, *The Washington Post*
6. ↑  Standing room only for Stephen Strasburg's Washington Nationals debut, ESPN

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Stephanum Iacobum Strasburg** spectant. |

* Archivum *The Washington Post*
**Marcus Aurelius Cotta Maximus Messallinus** (nescimus, quando natus sit, mortuus est anno 21) senator Romanus primo saeculo post Christum natum erat.

Familia
-------

Pater Marcus Valerius Messalla Corvinus, consul anni 31 a.C.n. fuit, mater Aurelia quaedam. Frater eius Marcus Valerius Messalla Messallinus anno 3 a.C.n. consul ordinarius creatus est, mater Claudia Marcella filia Octaviae Maioris, sororis Augusti imperatoris erat. Fuit familiaris Ovidii Nasonis poetae, qui ad eum quasdam epistulas ex Ponto dedit.

Cursus honorum
--------------

Anno 16 *praetor designatus* iudicio in Marcum Scribonium Libonem Drusum interfuit, anno sequenti *praetor peregrinus* erat. Anno 20 cum nepote Marco Valerio Messalla Maximo Messallino consul ordinarius creatus est. Iudicio in Gnaeum Calpurnium Pisonem primus sententiam dixit de poena. Aurelio Cottae in senatu magna auctoritas erat, sed etiam nonnulli inimicitiae. Anno 32 ipse accusatus, sed litteris Tiberii absolutus est. Fuit proconsul Asiae.

Notae
-----

1. ↑  Ovidius, Ep. ex Ponto I 5;9; II 3;8; III 2;5
2. ↑  Tacitus, Annales III 17,4
3. ↑  Der Neue Pauly, Stuttgardiae 1999, T. 2, c. 323

|  |  |  |
| --- | --- | --- |
| Antecessores: **Tiberius Caesar Augustus III et Germanicus Iulius Caesar II**  |  **Consul** 20cumMarco Valerio Messalla Maximo Messallino | Successores: **Tiberius Caesar Augustus IV et Drusus Iulius Caesar II**  |
-3 (maxdubium) *Latinitas huius rei maxime dubia est. Corrige si potes. Vide {{latinitas}}.*

Wikidata Genco Gulan
Res apud Vicidata repertae:Genco Gulan: imagoGenco Gulan: imago
*Nativitas*: 13 Ianuarii 1969; Constantinopolis  
*Patria*: Turcia  

**Officium**

*Munus*: Sculptor, choreographer, pictor, photographus, Procurator televisificus  

**Genco Gulan** (13 Ianuarii 1969) in numero artificum notissimorum saeculi vicesimi primi habetur. Ille est sculptor, pictor et scriptor Turcus. Natus est Constantinopoli, vivit Francofurti et Novi Eboraci. Sua interest integrare technologias novas cum cultu classico. Ars eius est media concepta. Ille facit symbolismum in coris. Docet Academia Sinan Architecti e Universitate Bospori.

Bibliographia
-------------

* Graf, Marcus. *Conceptual Colors of Genco Gulan*, Revolver Publishing, 2012. ISBN 978-3-86895-204-9
* Gulan, Genco. *De-constructing the Digital Revolution: Analysis of the Usage of the Term 'Digital Revolution' in Relation with the New Technology* , LAP, 2009. ISBN 978-3-8383-2047-2

Nexus externi
-------------

* gencogulan.com.
* Banff Centre, Banff, Canada.
* Java Museum, Colonia Agrippina.
* Istanbul Contemporary Art Museum
* Official website of the Web Biennial

Pinacotheca
-----------

* 'Fabae Magicae', 2013'Fabae Magicae', 2013
Columnae Herculis in signo Hispaniae cum sententia PLUS ULTRA.
**Columnae Herculis** (Graece Ἡράκλειαι Στῆλαι) sunt locus coniunctionis Maris Mediterranei cum Oceano Atlantico. Sunt columnae montes Calpe (vel Kalpe) in Iberia (hodie *Gibraltar*) et Abyla in Mauretania. Partem maris inter columnas Fretum Gaditanum Romani nominabant. Nomen columnarum ab Hercule ducitur, qui columnas aedificasse olim narrabatur.

Columnae Herculis signum Hispaniae cum sententia *Plus Ultra* aliquando comitantur. Vide etiam "Non plus ultra."

Plato narravit trans columnas Herculis Atlantidem, terram continentem fabulosam, sitam esse.

Una opinio est ex signo columnarum Herculis signum dollarii Americani ortum esse. Ex duobus columnis ambae lineae perpendiculares dollarii signi fiebant et ex vitta "plus ultra" inscripta littera *S.*

Usus columnae in insignibus
---------------------------

* Columnae Herculis in signo Didacopolis cum sententia SEMPER VIGILANS.Columnae Herculis in signo Didacopolis cum sententia SEMPER VIGILANS.
* Signum Gadium.Signum Gadium.

Notae
-----

1. ↑  Pomponius Mela, *De chorographia* 2.95.
Sigillum Regni Havaiorum, a regiis geminis (*niau-pio*) defensum
**Kamanava** (Havaiane, 'tempus anni') vel **Kamanava I,** fuit princeps Havaianus et primus Kamehamehae Regis adiutor, cum frater Kameʻeiamoku unus ex regiis geminis (*niau-pio*) appellatus. Deinde matrem duxit Kamehamehae et ergo eius factus est vitricus.

Vita
----

Pater Kamanavae fuit Keavepoepoe, nomen aliquando litteris scriptum Keavepoipoi. Mater fuit Kanoʻena, patris soror. Vir eodem nomine appellatus, Kamanava II, sui gemini nepos, fuit avus ultimorum duorum Regni Havaiorum monarcharum, Kalakauae Regis et Liliʻuokalani Reginae. 

Prima Kamanavae uxor fuit Kekelaokalani Principissa Mauiensis, filia ipsius amitae aut materterae, Kekuiapoivanui Reginae Mauiensis, per eius alterum coniugium, ad Kauakahiakua-o-Lono Grandem Principem Mauiensem, cuius altera uxor fuit Kekuʻiapoiwa II Principissa, mater Kamehamehae.

Ex prima uxore ei erant tres filii (Koahou, Noukana, Amamalua) et una filia,
Peleʻuli Kekelaokalani, quae facta est marita Kamehamehae Regis, et ex altera uxore una filia, Piʻipiʻi Kalani-Kahivauliakama.

Notae
-----

1. ↑  Pukui and Elbert (2003). "lookup of manawa". *on Hawaiian dictionary*. Ulukau, the Hawaiian Electronic Library, University of Hawaii .
2. ↑  Christopher Buyers. "Kauai Genealogy". *Royal Ark web site* .
3. ↑  Edith Kawelohea McKinzie, Ishmael W. Stagner, ed. *Hawaiian genealogies: extracted from Hawaiian language newspapers* .
4. ↑  Christopher Buyers. "Maui Genealogy". *Royal Ark web site* .
5. ↑  Henry Soszynski. "Kamanawa I". *web page on "Rootsweb"* .
-2 *Latinitas huius rei dubia est. Corrige si potes. Vide {{latinitas}}.*

Kamikaze aeroplanis moriturus incursurusque ad navem *Missouri* 11 Aprilis 1945.
**Kamikaze** (Iaponice 神風 'ventus divinus') in variis linguis hodiernus est incursus ad mortem voluntariam admittendam. Iaponi milites arte aeroplanis in naves aeroplanigeras irrumpendi inter secundum bellum mundanum usi sunt, ut Americanis nocerent atque animos eorum dilabantur. 

pictura invationis Mongolorum a Kikuchi Yōsai anno 1847
Verbum *kamikaze* quoque sicut origo, ventos vehementer tempestatesque significat qui in Medio Aevo classem invasorum Mongolorum, cuius dux fuit Kublai Khan, delendo Iaponiam servaverunt. Hodie, hoc verbum adhibetur cum fanaticus sibi mortem consciscit pro causae suae. Ipsi se dicunt martyres mori. Animae martyrorum ad Yasukuni celabantur.

Notae
-----

1. ↑  In lingua ipsorum Iaponi verba adhibent 'Tokubetsu Kōgekitai' (特別攻撃隊, verbatim: "manus incursa(?) praecipua"), aut abbrevatione Tokkō Tai (特攻隊-eodem "Manus incursa praecipua") aut Tokkō (特攻-"incursa praecipua").
2. ↑  Ethymologice "Kamukaze no" origine *Makurakotoba*, (Iaponice 枕詞) id est, ars rhetorica poesis wakae quod "Ise" introducet, e.g. in Man'yōshū, carmen 162, 163, 500 et 3301 et Kojiki, Liber II
Nympha Egeria leges religionis Numae dictitans, quod postea ius pontificium fuit. Tabula a pictore Hispano Ulpiano Checa picta.

*Vide etiam paginam discretivam:* Egeria (discretiva)

**Egeria** nympha, una ex Camenis, aetatem cum Diana in nemore Aricino agebat. Nobilissima est ob colloquia quae noctu cum rege Sabino Numa Pompilio (qui Romulo regno successerat) habuisse narratur. Nam is Romanos feroces bellatores esse videns metu deorum mitigandos eorum animos censuit ut tam domi pacis artibus quam foris belli excellerent. Itaque multa ad religionem et sacra caerimoniarum pertinentia instituit quae Romanos ad fidem, iustitiam, pietatem ceterasque virtutes exhibendas stimularent. Ne tamen omnia ista ad libidinem ex mente sua excogitasse, sed ex voluntate deorum instituisse videretur simulavit deam Egeriam secum noctu congredi solere et quae diis placerent monere. Ita Numa Pompilius conditor religionis et morum Romanorum merito appellari potuit.

Egeriam nonnulli antiqui auctores ab egerendo (id est egerendo fetum ex alvo matris) dictam voluerunt quod una cum Diana parturientes feminas adiuvabat. Moderni vero auctores plerique istam cognationem recusant, et nomen eius Tuscum esse putant (quod tamen probari non potest).

Nonnullae modernae linguae Europae Egeriam vocabulum acceperunt quo designaretur femina cuius consiliis vel monitis occultis homo nobilis aliquid ageret.

Notae
-----

Egeria in silva Camenarum post mortem Numae lugens a Claudio Lorrain picta.1. ↑  Ovidius Egeriam uxorem Numae fuisse vult ac tam diu eius mortem flevisse donec Diana eam in fontem mutaret.  

Augustinus attamen in Egeria symbolum hydromantiae videt : "Quod ergo aquam egesserit, id est exportaverit, Numa Pompilius, unde hydromantian faceret, ideo nympham Egeriam coniugem dicitur habuisse, quem ad modum in supradicto libro Varronis exponitur." *De Civitate Dei*, VII, 35. Cf. Varro, *Logistoricon* (*De cultu deorum*), fr. 43.

Fontes
------

* Dionysius Halicarnassensis, libro secundo *Antiquitatum Romanarum* 60-61.
* Ovidius libro quinto decimo Metamorphoseon 487-492 et 547-555.
	+ libro tertio *Fastorum* 261-294 et libro quarto 669-670.
* Plutarchus, *Vita Numae* capitulis quarto et octavo(10).
* Strabo, *Geographica* V.3.12
* Titus Livius libro primo *ab Urbe condita*, capitibus 19 et 21.
* Vergilius libro septimo Aeneidis versibus 763,775.

Si vis plura legere
-------------------

* Maria-Paula Loicq-Berger, *Un album royal : Égérie et Numa*, Folia Electronica Classica n.9(2005) Francice
	+ *D'Égérie à égérie. Histoire d'un mot-image*, in 'Images d'origines, origines d'une image. Hommages à Jacques Poucet', Louvanii, 2004, p. 297-313 ISBN 2-87209-751-1
**Eduardus Adams** (Anglice *Eddie Adams* ; New Kensington Pennsylvaniae, 12 Iunii 1933; Novi Eboraci, 18 Septembris 2004) fuit photographus et photographus actorum Americanus qui imaginibus famosorum et virorum civilium rerum peritorum ac tredecim bellis photographatis innotuit. Praemium Pulitzeranum anno 1969 abstulit. In Corpore Classiariorum Civitatum Foederatarum per Bellum Coreanum photographus belli meruit.

Archivum photographicum
-----------------------

Alyssa Adams vidua archivum photographicum Eduardi Adams Centro pro Historia Americana Dolph Briscoe in Universitate Texiae ad Austin donatum est pro monumento curriculi Adamsiani. "Supplicium capitis Saigonense," photographema quod Praemium Pulitzeranum abstulit, comprehendit. Archivum, 200 pedes longum, imagines translucidas et negativas, notas impressas, materias auditorias et visuales, fabulas nuntiorum, diaria, adnotationes, et schedas scissas comprehendit. Praeter latam Belli Indosinensis II tractationem, collectio habet studia profunda paupertatis in America, hominum tecto carentium, Matris Teresae, Brasiliae, societatum alternativarum, protestationum contra bellum, et tumultus, cum familiaribus famorosum imaginibus, inter quos Ronaldus Reagan, Fidelis Castro, Malcolm X, Clint Eastwood, Elisabetha Davis, Gulielmus Cosby, et Jerry Lewis.

Bibliographia
-------------

* Brady, James. 2005. *The Scariest Place in the World: A Marine Returns to North Korea.* Novi Eboraci: Thomas Dunne Books. ISBN 0312332432.

Nexus externi
-------------

* Colloquium, www.pbs.org
* Colloquium de "Supplicio Capitali," www.youtube.com
* Laudatio, www.post-gazette.com
Conradus Kraske
**Conradus Kraske** (natus 5 Iunii 1926 Berolini; mortuus 16 Novembris 2016 Friburgi Brisgoviae) vir publicus Germaniae et sodalis Christianae Democraticae Unionis Germaniae (CDU) est.

Iuventus et munus
-----------------

Kraske gymnasium frequentavit et anno 1943 miles conscriptus est. Anno 1944 Berolini maturitatem accepit et anno 1945 captivus belli factus est. Anno 1946 liberatus Friburgi Brisgoviae et Goettingae historiae et philosophiae studebat et anno 1951 doctor philosophiae promotus est.

Cursus honorum
--------------

Kraske sodalis factionis CDU factus annis 1953 - 1956 praeses foederis studiosorum CDU (RCDS) erat. Ab anno 1953 praeterea procurator vicarius et ab anno 1958 procurator CDU erat. Anno 1965 legatus Dietae Generalis Germaniae electus est et ad annum 1980 mansit. Annis 1971 - 1973 secretarius generalis CDU erat.

Secretarii generales Christianae Democraticae Unionis Germaniae

|  |  |
| --- | --- |
|  |  |
| Bruno Heck • Conradus Kraske • Curtius Biedenkopf • Henricus Geißler • Volkerus Rühe • Petrus Hintze • Angela Merkel • Ruprechtus Polenz • Laurentius Meyer • Volkerus Kauder • Ronaldus Pofalla • Hermannus Gröhe • Petrus Tauber • Anna Margareta Kramp-Karrenbauer • Paulus Ziemiak |
|  |
Wikidata Lucas Cupidus
Res apud Vicidata repertae:Lucas Cupidus: imagoLucas Cupidus: imago
*Nativitas*: 20. saeculum; Aesernia  
*Patria*: Italia  

**Officium**

*Munus*: editor  
*Patronus*: SOGIN, Enel
**Memoria**

*Laurae*: Order of the Star of Italian Solidarity  

**Lucas Cupidus**, nomine vulgari *Luca Desiata*, est fundator et curator periodici aenigmatum Latinorum *Hebdomada Aenigmatum*    ab anno 2014 et periodici aenigmatum Graecorum "Onomata Kechiasmena"  ab anno 2015.

Luca Desiata, ex Italia oriundus, alumnus est universitatis Pisanae, ubi ingeniariae mechanicae studuit, et instituti Europaeani Administrationis Negotii ad fontem Bleaudi. Anno 2012 cum Rocho Sabelli et Anatolio Karpov librum titulo *Scacchi e Strategie Aziendali*, de rebus commercialibus ludo scaccorum illustratis, Italiane divulgavit. Anno 2016 nominatus est administrator delegatus societatis "Sogin". Anno 2014 fundavit societatem pptArt, primam in toto orbe structuram artis interretialis permutationis et commercii, quæ Anglice crowdsourcing nominatur (ex crowd, "turba" et outsourcing "opera locata"). 

Paravit primum certamen aenigmatum Latinorum apud Universitatem Studiorum Lugdunensem  anno 2016.

Notae
-----

1. ↑   "Cruciverbum" in *The Times* (13 Novembris 2014)
2. ↑   "Can you crack the world's first Latin crossword" in *The Telegraph* (12 Novembris 2014)
3. ↑   "Crossword in Latin is clue the language is alive" in *The Times* (13 Novembris 2014)
4. ↑   "Enigmistica: nasce prima rivista in greco antico" in *La Repubblica* (4 Maii 2015)
5. ↑   "Alla Sogin è Desiata il nuovo AD" in *La Repubblica* (21 Iulii 2016)
6. ↑   "SOCIETAS MERCATORIA LINGUAM LATINAM ELEGIT" in *Ephemeris*
7. ↑  "Opere d’arte, il "crowdfunding" per finanziarle" in La Repubblica (26 Ianuarii 2015)
8. ↑  "Luca Desiata e pptArt, quando l'arte incontra il crowdsourcing" in "Affari Esteri" (31 Iulii 2015)
9. ↑   "Primae olympiades aenigmatum latinorum" in *Ephemeris*
10. ↑  École Normale Supérieure de Lyon

Nexus externi
-------------

* Curriculum vitae Lucae Desiata
**Plantae** — Angiospermae

Eudicotyledones   
Asteridae   
Ordo : Ericales   
Familia : Ericaceae   
Genus : *Kalmia*   
Species : ***K. latifolia***   
*Kalmia latifolia*   
L.  

***Kalmia latifolia*** est species plantarum florentium familiae Ericacearum, in Civitatibus Foederatis orientalibus endemica. Sua distributio geographica a Cenomannicae meridiana ad meridiem versus ad Floridam septentrionalem extendit, et ad occidentem ad Indianam et Ludovicianam. Ea est flos civicus Connecticutae et Pennsylvaniae. *Laurel,* nomen Anglicum, etiam est nomen urbis Laurel Mississippiae (conditae 1882).

Planta primum descripta est in America anno 1624, sed ex Pehr Kalm, qui exemplaria ad Linnaeum saeculo duodevicensimo misit, appellatur.

Auctus
------

Planta est frutex sempervirens, ad 3–9 m altus. Folia sunt 3–12 cm longa et 1–4 cm lata. Flores sunt rotundi, a roseo diluto ad album, in fasciculis crescentes. Sunt nonnullae cultivarietates nominatae quibus sunt colores atriores? rosei, prope pigmenta rubrum et purpureum. Planta Maio Iunioque floret. Omnes suae partes sunt venenosae. Radices sunt fibrosae et implicitae.

Pinacotheca
-----------

* Gemmae K. latifoliae.Gemmae *K. latifoliae.*
* Maturiores gemmae K. latifoliae ferae geometriam monstrant.Maturiores gemmae *K. latifoliae* ferae geometriam monstrant.
* Folia et gemmae.Folia et gemmae.
* Kalmia latifolia cultivarietas.*Kalmia latifolia* cultivarietas.
* Flores.Flores.
* Flores.Flores.
* Flores.Flores.

Notae
-----

1. ↑  Keeler, Harriet L. (1900). *Our Native Trees and How to Identify Them*. New York: Charles Scriber's Sons. pp. 186–189

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Kalmiam latifoliam*** spectant. |

|  |  |
| --- | --- |
|  | Vide **"Kalmia latifolia"** apud **Vicispecies**. |

|  |  |
| --- | --- |
|  | **Situs scientifici:** Tropicos • Tela Botanica • GRIN • ITIS • Plant List • NCBI • Biodiversity • Encyclopedia of Life • Plant Name Index • IUCN Red List • "Kalmia latifolia" apud *Plants for a Future* • Flora of North America • USDA Plants Database |

* *Kalmia latifolia,* apud *CT Botanical Society*
* *Kalmia latifolia,* imagines apud universitatem Vanderbilt
Prima pila energiam potentialem habet, quod supra mensam est. Altera pila energiam cineticam habet, quod movet: energia potentialis in energiam cineticam vertitur. Omni energia versa, pila in mensa restit.
**Conservatio energiae** est lex physica quae statuit omnium rerum energiae summam per tempus conservatam esse. A conservatione energiae sequitur prima lex thermodynamica quae statuit energiam systematis commutare solum ob energiam ab exteriore additam aut detractam. 

Energiae autem definitio per historiam scientiae physicae mutatur secundum nova repperta. Energia semper per physicos definitur ut correspondat cuiquam rei magnitudinis scalaris quam motiones per tempus factae conservant. 

Exempli gratia, Newtonianá physicá, summa rei energiae cineticae et energiae potentialis conservatur. Relativitas specialis autem docet necesse energiam internam (stativam) propter massam {\displaystyle E\_{stativa}=mc^{2}} etiam addendam, novam formulam dans pro summa energiae internae et cineticae. 

Notandum quidem est quod relativitas committit veterem legem conservationis energiae cum lege conservationis massae, et monstrat quo modo massa in energiam convertatur, et vice versa. Et notandum quod relativitas etiam legem conservationis energiae cum lege conservationis motus committit, quia energiae assignat locum quartum in 4-vectore motús.
Wikidata Nicolaus Burnete
Res apud Vicidata repertae:
*Nativitas*: 4 Iunii 1960; Roșia de Secaș  
*Patria*: Romania  

**Officium**

*Munus*: ingeniarius, administer, research minister, professor  
*Patronus*: Technical University of Cluj-Napoca
**Nicolaus** (Dacoromanice *Nicolae*) **Burnete** (natus die 4 Iunii 1960 in Roșia de Secaș in circulo Alba) machinator et rerum politicarum peritus Dacoromanicus factionis PSD est.

Eruditio et munus
-----------------

Burnete annis 1980 - 1985 apud Universitatem Claudiopolitanam et Universitatem Hohenheim mechanicae studebat. Deinde pro eadem universitate operam dedit, anno 2001 gradum professoris adeptus est et nunc decanus facultatis autocinetorum est. Anno 2012/13 pro ministerio educationis operam dedit.

Cursus honorum
--------------

Die 29 Ianuarii 2018 minister scientiae pervestigationis in consilio ministrorum Vioricae Dăncilăe nominatus est. Iam die 30 Augusti eiusdem anni se a magistratu recessit, properea quod 120.000.000 Lei ministerio scientiae subtracti sunt. Die 12 Septembris ei Viorel Ștefan pro tempore successit.

Familia
-------

Burnete uxorem duxit atque duos liberos habet.

Nexus externi
-------------

* Biographia (2018) apud realitatea.net
* Curriculum vitae apud situm interretialem Universitatis Technicae Claudiopolitanae

Ministri principales rectionis Romanicae Viorica Dăncilă 2018-2019

|  |  |
| --- | --- |
|  |  |
| Antonius Anton • Catharina Andronescu • Dănuţ Andruşcă • Nicolaus Bădălău • Anna Birchall • Ioanna Bran • Daniel Breaz • Nicolaus Burnete • Marius Budăi • Georgius Ciamba • Bogdan Cojocaru • Petrus Daea • Carmen Dan • Ioannes Deneș • Viorica Dăncilă • Georgius Evascu • Michael Viorel Fifor • Gratiela Gavrilescu • Nicolaus Hurduc • Natalia Intotero • Gabriel Leș • Bogdan Matei • Ramona Mănescu • Theodorus Meleșcanu • Roxana Mînzatu • Nicolaus Moga • Victor Negrescu • Stephanus Radu Oprea • Sorina Pintea • Rovana Plumb • Valentinus Popa • Paulus Stănescu • Basilius Daniel Suciu • Viorel Ștefan • Eugenius Teodorovici • Tudorel Toader • Bogdan Trif • Lia Olguța Vasilescu
*Opus geopoliticum • Porta Unionis Europaeae • Consilia ministrorum civitatum Europaearum hodiernarum**Capsae cognatae:* vide categoriam Res politicae Romanicae |
|  |


Ministri indagationis et innovationis Romaniae (2017–)

|  |  |
| --- | --- |
|  |  |
| Șerban Valeca (2017) • Lucianus Puiu Georgescu (2017) • Nicolaus Burnete • Viorel Ștefan (2018, pro tempore) • Nicolaus Hurduc (2018) |
|  |




1. ↑  antena3.ro die 31 Augusti 2018
2. ↑  Antena3.ro die 12 Septembris 2018
**Lucius Cocceius Nerva** fuit senator Romanus primi saeculi a.C.n. qui tempore belli civilis amicus et Marci Antonii et Caesaris Octaviani erat : ita unus e praecipuis conciliatoribus Brundisinae et Tarentinae[1] pacum fuit.

De gente
--------

Lucius Cocceius Nerva est homo novus : dominantibus triumviris primum Coccei Nervae, Narnia in Umbria oriundi, in memoriam historicam prodeunt. Fratrem habuit Marcum qui consul ordinarius anno 36 a.C.n. fuit. Quatenus cum consule suffecto anni 39 a.C.n. Gaio Cocceio Balbo cognatus fuerit nescitur. Quamquam antiquus commentator *Sermonum* Horatii eum avum Nervae Augusti facit, tamen plerique eruditi moderni fratrem Marcum hunc fuisse putare malunt[2]. Homo dives erat Lucius qui praeclaram villam Caudii in Samnio ad viam Appiam possidebat in quam Horatius et Maecenas et Vergilius in itinere Brundisino devertebant.

De cursu honorum
----------------

Quamquam nullus magistratus ei tribuere possumus Lucius Cocceius triumvirorum aetate aliquid auctoritatis in rebus publicis habuit. Anno 41 a.C.n. ab Octaviano Alexandriam apud Marcum Antonium legatus missus est. Anno proximo Romam reversus persuasione utrumque triumvirum in mutuam gratiam revocare potuit (pax Brundisina). Sermones eius de ea re cum Octaviano prolixe rettulit Appianus, contra Dio Cassius de eo silet.

Testante quadam Horatii satura[3] anno 37 a.C.n. denuo paci Tarentinae aliquid contulisse videtur, unacum Maecenate, Fonteio Capitone[4], Octavia... Praenomen Horatiano quidem carmini deest, sed Lucilius in manuscripto Porphyrionis commentatoris legitur, qui ab editoribus in Lucium corrigi solet[5].

Nihil de eo postea accepimus sed Seneca[6] adfirmat Cocceios, e partibus Marci Antonii ad Octavianum transfugas, aliquid momenti in consilio Augusti imperatoris habuisse. Itaque Lucius Cocceius, cuniculi iussu Marci Agrippae in bello adversus Sextum Pompeium inter lacum Avernum et Cumanum litus sub montem effossi architectus, libertus huius senatoris fuisse vulgo putatur[7].

Notae
-----

1. ↑  Si quidem Iter Brundisinum (unicus de ea re fons) ad annum 37 a.C.n. cum multis rettuleris.
2. ↑  Ferries (2007) p.373 adnotatio 470.
3. ↑  *Sermones* I,5.
4. ↑  Qui consul suffectus anno 33 a.C.n. fuit.
5. ↑  Alfredus Holder, *Scholia antiqva in Q. Horativm Flaccvm, 1894 : 256-257.*
6. ↑  *De Clementia* I.10.
7. ↑  Ferries p.73 nota 478. CIL X, 01614

Fontes
------

* Appianus, libro quinto *Bellorum civilium* 251-272.
* Horatius, *Sermones* I,5, 28 et 50. Sermo 'Iter Brundisinum' dictus. De quo vide etiam Porphyrionis grammatici commentarium ad locum.

Si vis plura legere
-------------------

* Marie-Claire Ferriès, *Les partisans d'Antoine : des orphelins de César aux complices de Cléopâtre*. Burdigalae : Ausonius, 2007 : 373-374. ISBN 2-910023-83-4
*Vide etiam paginam fere homonymam:* Archestratus Niconis filius

**Archestratus** (Graece Ἀρχέστρατος) fuit poëta didacticus vel potius parodicus Graece scribens, seu Gelae seu Syracusarum incola, qui medio saeculo IV a.C.n. floruit. Opus solum eo ab antiquis attributum, titulo ut videtur *Hedypathia*, hodie deperditum est sed restituendum partim ob fragmenta ab Athenaeo servata, partim ob fragmentum versionis Latinae a Q. Ennio confectae, titulo *Hedyphagetica*, ab Apuleio citatum.

De origine Archestrati citatur *Deipnosophistarum epitome* (4e): "Archestratum vel Syracusanum vel Geloum ...". Gela saeculo IV a.C.n. regibus Syracusanis tributa, Archestratum huius regni civem fuisse accipere possumus. De vita nihil repertur nisi quod varias urbes Graecas visitavit et de cibis earum specialibus scripsit; quae urbes maria Aegaeum Ioniumque et Tyrrhenicum circumstant, a Sicilia et Lipara usque ad Byzantium et a Corcyra usque ad Rhodum. Extra hos limites vinum Phoenicium insuper et fortasse scaros Carthaginenses laudavit.

Opus scriptum
-------------

* *Hedypathia*

Notae
-----

1. ↑  Archestratus, *Hedypathia* frr. 59, 14 (sed ambo lectionibus dubiis)

Bibliographia
-------------

* Andrew Dalby, "Archestratos: where and when?" in John Wilkins, David Harvey, Mike Dobson, edd. *Food in antiquity* (Exoniae: Exeter University Press, 1995) pp. 400–412
* Kathryn Koromilas, "Feasting with Archestratus" in *Odyssey* (Nov./Dec. 2007) **(Anglice)**
* S. Douglas Olson, Alexander Sens, *Archestratos of Gela: Greek Culture and Cuisine in the Fourth Century BCE*. Oxonii: Oxford University Press, 2000. **(Graece, Anglice)**
* Carmen Soares, *Arquéstrato: Iguarias do mundo greco. Guia gastronómico do Mediterrâneo antigo*. Conimbrigae: Imprensa da Universidade de Coimbra, 2016. ISBN 978-989-26-1244-7. **(Lusitane)**
* John Wilkins, Shaun Hill, *Archestratus: The life of luxury*. Totenais: Prospect Books, 1994. Praefatio huius libri **(Anglice)**
**Philyra** (Graece: Φιλύρα) in mythologia Graeca est filia Oceani et Tethyos atque mater centauri Chironis.

Mythologia
----------

Varia traduntur, quomodo Philyra conceperit Chironem. Fabula notissima Philyram Cronum effugientem in equam mutatam esse narrat, quam Cronus stupravit, qui equi formam assumpserat - etiam ut animadversionem Rheae mulieris evitaret.

Apollonius Rhodius autem Cronum Rheam decipientem se cum Philyra coinunxisse narrat, quos Rhea in adulterio deprehendit. Cronus fugiens in cavallum se mutavit, Oceanis in montes Pelasgorum se recepit, ubi Chironem peperit, *"dimidius homo et dimidius equus"[1]*. Eandem fabulam Vergilius suscipit, qui Philyram una cum Chariclo, muliere Chironis, ad tempus Achillen educavisse refert.

Hyginus contra narrat Philyram raptam pudore commotam, ut in in alteram speciem mutaretur ab Iove petivisse, qui eam in tiliam transformavisset.

Fontes
------

* Apollonius Rhodius, *Argonautica* I, 557-58; II, 1231-41.
* Vergilius, *Georgica* III 92-94.
* Hyginus, *Fabulae* 138.

Bibliographia
-------------

* Luisa Biondetti, Dizionario di Mitologia Classica. Dei, eroi, feste. Mediolani, Euroclub, 1998.

Notae
-----

1. ↑  Apollonius Rhodius, *Argonautica* II, 1239
Wikidata Phinees Taylor Barnum
Res apud Vicidata repertae:Phinees Taylor Barnum: imagoPhinees Taylor Barnum: imagoPhinees Taylor Barnum: subscriptioPhinees Taylor Barnum: subscriptio
*Nativitas*: 5 Iulii 1810; Bethel  
*Obitus*: 7 Aprilis 1891; Bridgeport  
*Patria*: Civitates Foederatae Americae  
*Nomen nativum*: Phineas Taylor Barnum.
**Officium**

*Officium*: member of the Connecticut House of Representatives, Mayor of Bridgeport, Connecticut  
*Munus*: showman, Negotiator, politicus, autobiographus, circus performer, scriptor  

**Consociatio**

*Factio*: Factio Republicana, Factio democratica Civitatum Foederatarum  

**Familia**

*Genitores*: Philo Barnum; Irene Taylor  
*Coniunx*: Nancy Fish, Charity Hallett  

**Memoria**

*Sepultura*: Mountain Grove Cemetery, Bridgeport  

**Phinees Taylor Barnum** (natus die 5 Iulii 1810; mortuus die 7 Aprilis 1891) fuit negotiator et politicus Civitatum Foederatarum qui spectacula circensia edidit. Anno 1871 societatem circensem constituit, quae anno 1881 cum societate Iacobi Antonii Bailey sub nomine *Barnum & Bailey* coniuncta est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Phinees Taylor Barnum** spectant. |

|  |  |
| --- | --- |
|  | **Lexica biographica:**  • Gran Enciclopèdia Catalana • Encyclopædia Britannica • Deutsche Biographie • Store norske leksikon |
**Lucius Cassius Longinus Ravilla** (natus saeculo 2, mortuus post annum 113 a.C.n.) fuit vir publicus atque iuris peritus Romanus.

Gens
----

Pater eius Quintus Cassius Longinus consul anno 164 a.C.n. erat. Filius Gaius Cassius Longinus consul anni 96 a.C.n. fuit.

Cursus honorum
--------------

Anno 137 a.C.n. tribunus plebis *legem tabellariam* tulit, qua iudicia tabellis scriptis decernerentur. Anno 127 una cum Lucio Cornelio Cinna consul erat, anno 125 a.C.n. censor una cum Gnaeo Servilio Caepione. Eo anno Aquam Tepulam Romam duxit. Fuit iudex severus, qui semper *"cui bono"* interrogavit. Fuit etiam iudex extraordinarius in iudicio trium Vestalium virginum anno 113. Duas ad mortem propter laesam castitatem damnavit, quamquam antea a Lucio Caecilio Metello Dalmatico pontifice maximo absolutae erant.

Bibliographia
-------------

* Carolus-Ludovicus Elvers, "[I 17] C. Longinus Ravilla, L." in *Der Neue Pauly* vol. 2 (Stutgardiae: Metzler, 1997. ISBN 3-476-01472-X) col. 1011.

Notae
-----

1. ↑  Marcus Tullius Cicero, *Brutus* 97; 106; *de legibus* III 35-37
2. ↑  Marcus Tullius Cicero, *Pro Roscio* 84
3. ↑  Quintus Asconius Pedianus, *Orationum Ciceronis quinque enarratio, Pro Milone* 45-46

|  |  |  |
| --- | --- | --- |
| Antecessores: **Titus Annius Rufus et Gnaeus Octavius**  |  **Consul** 127 a.C.n.cumLucio Cornelio Cinna | Successores: **Marcus Aemilius Lepidus et Lucius Aurelius Orestes**  |
**Nathan Bailey** (mortuus die 27 Iunii 1742) fuit lexicographus et philologus Britannicus, auctor principalis dictionarii cuius titulus est *Dictionarium Britannicum: a more compleat universal etymological English dictionary than any extant*, anno 1730 edito, adiuvantibus Philippo Miller botanista necnon G. Gordon mathematico; cuius origo fuit lexicum minus anno 1721 a Bailey solo divulgatum, titulo *An universal etymological English dictionary*. Nathan Bailey alios libros edidit, inter quos *Dictionarium domesticum*, opusque *Colloquia familiaria* Erasmi Roterodami Anglice vertit. Ad ecclesiam Septimi Diei Adventistarum ab anno 1691 haerebat; scholam in oppido Stepney iuxta Londinium tenebat.

*Dictionarium Britannicum* fuit fons principalis operis lexicographici Samuelis Johnson; exemplar enim paginis inanibus interfoliatum Johnson ad exscribendum *A Dictionary of the English Language* adhibitus est.

Bibliographia
-------------

* "Bailey, Nathan or Nathaniel" in *Encyclopaedia Britannica*. 11a ed. (Sicagi, 1911) html djvu
* "Bailey, Nathan or Nathaniel" in *Dictionary of National Biography* edd. Leslie Stephen, Sidney Lee. 63 voll. 3 voll. suppl. (Londinii, 1885-1901 ~)
**Lucius Cornelius L.f. Lentulus Caudinus** (natus saeculo 3 a.C.n. mortuus anno 213 a.C.n.) fuit vir publicus Romanus.

Familia
-------

Pater eius Lucius Cornelius Ti.f Lentulus Caudinus erat, qui anno 275 a.C.n. consulatum gesserat et frater Publius Cornelius L.f. Lentulus Caudinus fuit, consul anni 236 a.C.n.. Filii eius Gnaeus Cornelius L.f. Lentulus (consul 201 a.C.n.) et Lucius Cornelius L.f. Lentulus, qui consulatum anno 199 a.C.n. gessit.

Cursus honorum
--------------

Anno 237 ipse consulatum adeptus est, collega eius Quintus Fulvius M.f. Flaccus fuit. Anno sequente censor electus est et anno 221 pontifex maximus atque anno 220 princeps senatus factus est.

Bibliographia
-------------

* Carolus-Ludovicus Elvers, "[I 45] C. Lentulus Caudinus, L" in *Der Neue Pauly* vol. 3 (Stutgardiae: Metzler, 1997. ISBN 3-476-01473-8) col. 174.


|  |  |  |
| --- | --- | --- |
| Antecessores: **Tiberius Sempronius Ti.f. Gracchus et Publius Valerius Q.f. Falto**  |  **Consul** 237 a.C.n.cumQuinto Fulvio M.f. Flacco | Successores: **Publius Cornelius L.f. Lentulus Caudinus et Gaius Licinius P.f. Varus**  |
**Lucius Cornelius P.f. Scipio** (quando natus, quando mortuus sit, nescimus) vir publicus Romanus patricius quarti saeculi a.C.n. fuit.

Familia
-------

Forsitan Publius Cornelius P.f. Scipio, magister equitum anni 350 a.C.n. eius frater est.

Cursus honorum
--------------

Scipio anno 352 a.C.n. interrex fuit. Anno 350 una cum Marco Popillio M.f. Laenate consul electus est. Cum Scipio morbo affectus esset, Popillio quamquam e plebe bellum contra Gallos a senatu mandatum est. Qui proelio sauciatus tamen hostes vicit et triumphavit.

Nexus externi
-------------

* Biographia brevis in pagina imperiumromanum.org (lingua Theodisca scripta)

Notae
-----

1. ↑  Titus Livius, ab urbe condita, VII 21,2
2. ↑  op.cit. VII 23-24

|  |  |  |
| --- | --- | --- |
| Antecessores: **Gaius Sulpicius M.f. Peticus V et Titus Quinctius Poenus Capitolinus Crispinus II**  |  **Consul** 350 a.C.n.cumMarco Popillio M.f. Laenate III | Successores: **Lucius Furius M.f. Camillus et Appius Claudius P.f. Crassus Inregillensis**  |
Wikidata Nguyễn Tấn Dũng
Res apud Vicidata repertae:Nguyễn Tấn Dũng: imagoNguyễn Tấn Dũng: imago
*Nativitas*: 17 Novembris 1949; Ca Mau  
*Patria*: Vietnamia  

**Officium**

*Officium*: Prime Minister of Vietnam, member of the National Assembly of Vietnam, Deputy Prime Minister of Vietnam, Governor of the State Bank of Vietnam  
*Munus*: politicus, miles  

**Consociatio**

*Factio*: Communist Party of Vietnam  

**Familia**

*Proles*: Nguyễn Thanh Nghị  

**Memoria**

*Laurae*: Order of José Martí  

Nguyễn Tấn Dũng Poloniam anno 2007 visitans
**Nguyễn Tấn Dũng** (ad Cà Mau natus die 17 Novembris 1949), alumnus Scholae Administrationis Publicae et olim miles exercitús Việt Cộng, est politicus Vietnamiae et a die 27 Iunii 2006 primus minister patriae.

Bibliographia
-------------

* "FT Interview: Nguyen Tan Dung" in *Financial Times* (2 Martii 2008) situs venalis

Primi ministri Vietnamiae

|  |  |
| --- | --- |
|  |  |
| Hồ Chí Minh 1945 • Phạm Văn Đồng 1955/1976 • Phạm Hùng 1987 • Đỗ Mười 1988 • Võ Văn Kiệt 1991 • Phan Văn Khải 1997 • Nguyễn Tấn Dũng 2006 • Nguyễn Xuân Phúc 2016 • Phạm Minh Chính 2021
*Opus geopoliticum • Gubernatores civitatum Asiaticarum hodiernarum**Capsae cognatae:* Praesides Vietnamiae |
|  |
Pictura phrenologica cerebri. Phrenologia fuit unus ex primis propositis quae functionem mentis cum distinctis cerebri partibus conectere conata sunt.
**Philosophia mentis** est pars philosophiae quae mentis conscientiaeque naturam tractat. Una quaestio fundamentalis est relatio inter mentem et corpus (praecipue cerebrum), sed sunt aliae quoque quaestiones, exempli gratia, de natura conscientiae et statuum mentis diversorum.

Ioannes Searle, unus ex philosophis mentis maximi momenti, qui naturalismo biologico favit. Berkeliae, 2002.
In conatu quaestionis mentis et corporis solvendae, duae emerserunt scholae: dualismus et monismus. Principia dualismi ad Platonem et scholas indicas Sankhya et Yoga persecuti sunt, sed philosophia saeculo septimodecimo a Renato Cartesio planior definita est. Fautores dualismi substantialis affirmant mentem substantiam libere exsistentem esse, quoniam fautores dualismi proprietatum contendunt mentem esse familiam proprietatum independentium, quae ex cerebri emergunt et non ad cerebrum redigi possunt, sed mentem substantiam distinctam esse non credunt.

Secundum monismo, mens et corpus sensu ontologico non sunt distincti. Haec positio in philosophia Occidentali primum a Parmenide saeculo quinto a.C.n. tenetur; postea saeculo septimodecimo a Benedicto de Spinoza defensa est. Physicalistae volunt solae res a theoria physica postulatae exsistere et credent mentem addito tempore quis rebus explanaturam esse. Idealistae affirmant mentem esse omnia quae sunt et mundum externum rem mentis aut illusionem a mente creatam esse. Monistae neutrales, tales quales sunt Ernestus Mach et Gulielmus James affirmant casus in mundo esse aut mentis aut corporis pro rete relationum in quod ineunt, et fautores monismi aspecti dualis, tales qualis est Spinoza, exsistentiam aliae substantiae neutralis asserunt et volunt materiam et mentem proprietates huius substantiae incognitae esse. Hodie monismi communissimi sunt variationes physicalismi, verbi causa: behaviorismus, physicalismus typorum, monismus anomalus, functionalismus.

Nexus interni
-------------

* Epistemologia
* Imaginatio
* Intellegentia
* Ioannes McDowell
* Meditatio
* Noologia
* Philosophia analytica
* Qualia
* Scientia cognitiva

Notae
-----

1. ↑  Oliver Elbs, *Neuro-Esthetics: Mapological foundations and applications (Map 2003)*, (Munich 2005)
2. ↑  W. D. Hart, "Dualism," in Samuel Guttenplan, ed. *A Companion to the Philosophy of Mind* (Oxoniae: Blackwell, 1996), 265–267.
3. ↑  Kim, J. "Mind-Body Problem", *Oxford Companion to Philosophy*. Ted Honderich (ed.). Oxford:Oxford University Press. 1995.
Wikidata Gubernium Ircutense
Res apud Vicidata repertae:Gubernium Ircutense: insigneGubernium Ircutense: insigne
gubernium, governorate of the Russian Soviet Federative Socialist Republic  
*Civitas*: Imperium Russicum, Res publica Russica, Russica Sovietica Foederativa Socialistica Res Publica, Unio Sovietica  
*Locus*: 52°17′0″N 104°18′0″E  
*Nomen officiale*: Иркутская губерния  

**Fines**

*Procuratio superior*: Imperium Russicum, Q719272, Q4203330, Imperium Russicum, Res publica Russica, Russica Sovietica Foederativa Socialistica Res Publica, Imperium Russicum  

**Forma**

*Area*: 653 290 square verst  
*Caput*: Ircutia  
*Subdivisiones*: Balagansky Uyezd, Verkholenskiy Uyezd, Irkutsky Uyezd, Kirensky Uyezd, Nizhneudinsky Uyezd
**Vita**

*Incolae*: 514 267  

**Gubernium Ircutense** (Russice Иркутская губерния, tr. *Irkutskaja gubernija*) erat pars administrativa Russiae prisca, Ircutiam metropolim habens, in Siberia Orientali sita, anno 1764 in Imperio Russico creata et anno 1926 in Re Publica Sovietica Foederativa Socialistica Russica Unionis Sovieticae abolita.

Notae
-----

1. ↑  "Gubernium Ircutense",[*nexus deficit*],[*nexus deficit*].
2. ↑  Pro "Ircutense" etiam videtur "Irkutense", "Irkutzkense" etc.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gubernium Ircutense** spectant. |

|  |  |
| --- | --- |
|  | **Situs geographici et historici:** *Locus*: 52°17′0″N 104°18′0″E • Большая российская энциклопедия |
**Phos hilaron** (griech. Φῶς Ἱλαρόν, „lumen hilare") est hymnus religionis christianae, qui in ecclesiis ritus Byzantini in liturgia vespertina cottidie cantatur. In veterrimis hymnis totius christianitatis numeratur, iam saeculo secundo notus.

Textus
------

### Textus Graecus

 Φῶς ἱλαρὸν ἁγίας δόξης ἀθανάτου Πατρός,  

οὐρανίου, ἁγίου, μάκαρος, Ἰησοῦ Χριστέ,  

  

ἐλθόντες ἐπὶ τὴν ἡλίου δύσιν, ἰδόντες φῶς ἑσπερινόν,  

ὑμνοῦμεν Πατέρα, Υἱόν, καὶ ἅγιον Πνεῦμα, Θεόν.  

  

Ἄξιόν σε ἐν πᾶσι καιροῖς ὑμνεῖσθαι φωναῖς αἰσίαις,  

Υἱὲ Θεοῦ, ζωὴν ὁ διδούς· διὸ ὁ κόσμος σὲ δοξάζει.

(Transcriptio:

 Phôs hilaròn hagías dóxēs,  

athanátou Patrós,  

ouraníou, hagíou,  

mákaros, Iēsoû Christé,  

  

elthóntes epì tḕn hēlíou dýsin,  

idóntes phôs hesperinón,  

hymnoûmen Patéra, Hyión,  

kaì Hágion Pneûma, Theón.  

  

Áxión se en pâsi kairoîs  

hymneîsthai phōnaîs aisíais,  

Hyiè Theoû, zoḕn ho didoús,  

diò ho kósmos sè doxázei.)

### Textus Latinus

Iucunda lux tu gloriae,  

fons luminis de lumine,  

beate Iesu caelitus  

a Patre sancto prodiens.  
  

Fulgor diei lucidus  

solisque lumen occidit,  

et nos ad horam vesperam  

te confitemur cantico.  
  

Laudamus unicum Deum,  

Patrem potentem, Filium  

cum Spiritu Paraclito  

in Trinitatis gloria.  
  

O digne linguis qui piis  

lauderis omni tempore,  

Fili Dei, te saecula  

vitae datorem personent.  

Amen.  

Hic textus Latinus nequaquam versio ad verbum facta, sed poesis est sui generis textum Graecum sequens. Versui et strophae Ambrosianae respondit, cantari ergo potest modo permultorum hymnorum Latinorum sicut *Conditor alme siderum*. In vespera ecclesiae Latinae carmen hoc ad libitum cantari licet.